
Să urmărim reacţiile partidelor politice la documentul venit de sus, de la Banca Mondială, cu privire la reforma 
fiscală în România. Avem aici un test și un studiu de caz perfect care ne scoate în afara sferei propagandei și 
a discursului în care încearcă să fie împinsă în acest moment dezbaterea publică în România pentru 
următorul an și jumătate: Răul cel mai mic versus răul cel mai mare. 

lar răul cel mai mare știm cu toţii care este pentru că, nu e așa: “Se știe! Vai! Lasati-ma sa dau ochii peste 
cap! (l-am dat frumos, am luat likuri si aplauze?! Am contribuit la viata publica si la occidentalizarea 
Romaniei?! Ohhh... si inca cum... etc. etc..)” 

In realitate nu există absolut niciun fel de diferență între partidele politice aflate în acest moment în pole 
positions pentru startul electoral. Nu sunt vorbe. Avem un test concret in fata: 

Reacţiile cu privire la această propunere care nu e totuși doar o chestiune marginală cu privire la funcţionarea 
economiei românești. E una din chestiile alea care chiar contează și unde propaganda pură se loveste de 
zidul realităţii, al cifrelor, al logicii analitice. 

In mod normal reacțiile cu privire la un asemenea episod/eveniment economic și macroeconomic de factură 
structurală, ar trebui să vină in primul rand in spatiul politic de la think tankurile și centralele de idei ale 


partidelor. De la grupurile de lucru și de experţii economici, fiscali, institutionali ai partidelor, organizati in 


Si atunci ne întrebăm: Care sunt aceste think tankuri sau centrale de idei ale partidelor? Care sunt experții și 
grupurile de experți?! 

Intrebarea retorică. Stim răspunsul. Descoperim cu stupoare că asa ceva pur si simplu NU există. Practic 
toate și subliniez TOATE partidele politice din România în momentul de fata, nu au dezvoltat si nu sunt 
capabile să arate care este substanţa lor de organizare și expertiză într-un domeniu atât de important precum 
cel pus acum în discuţie. NU au nici macar infrastructura minimala necesara. 

Beraria probabil e locul predilect unde se intalnesc sa pregateasca “documentele” cu care merg in talk show la 
TV, institutia de public policy prin excelenta. Vor trimite la o televiziune sau alta un personaj sau altul din 
interiorul Partidului, care se va da într-un spectacol acolo, alături de alţii asemenea, plus câţiva jurnaliști care 
funcţionează de obicei pe post de propagandisti ai sistemului, sub acoperire. Si asta va fi dezbaterea 
naţională cu privire la chestiunea sistemului fiscal si al impozitelor. 

Pentru că se subliniez din nou: aici NU este vorba de reforma unui sistem. Ceea ce ni se propune e altceva. 
Un sistem il inchipuim ca pe o mașinărie de guvernantä sau fiscală care are -sa zicem- patru-cinci 
componente. Să vii și să vorbești despre doar o componenta sau doua, ca si când poţi să resetezi masinaria 
respectiva fără să adresezi problema celorlalte componente, ca si cum performata sistemica nu ar presupune 
corelarea componentelor spre optimizare, nu e reforma sistemica. E altceva. 

O reforma reala sistemica care se respecta NU este despre EFICACITATEA unor componente ale sistemului 
ci despre EFICIENTIZAREA funcţionării acestuia, in ansamblu, pornind de la criterii care depasesc mult 
criteriile legate de elementare capacități de colectare, sau de magnitudinile acoperirii fiscale a activtiatii 
economice pure. 

Să revenim însă la cele electorale. Ne apropiem de un an electoral. Campania la nivelul României și la nivel 
European se poate duce în două feluri: 

1. Pornind de la problemele reale ale Europei și ale României, folosind expertiza științifică și profesională 
pentru a identifica si diagnostica realist aceste probleme si apoi a construi soluții fezabile la ele, într o manieră 
realistă și la obiect. 

2. Pornind de la montarea scenariului că avem iarăși de ales între două rele: unul mai mare și unul mai mic. Si 
crearea unui climat alarmist si de isterie: “E adevărat că raul cel mai mic este cel care e la puterea acum peste 
tot si care a creat situaţia de criză, si care ne duce pe toţi într o înfundătură. Dar, vai, există și pericolul unui 
rău si mai mare!” 

Si hai să i tragem cu propaganda si cu alarmismul instrumentat diversionar in scop electoral, cu memele și cu 
ruperea în figuri și cu semnalarea virtuţii cu privire la răul cel mai mare. Salvăm Europa, salvăm România de 
un pericol iminent. Cum? Mentinand la putere elitele status qvo-ului. Care ne vor salva. Cum? Facand exact 
ce au facut si pana acum, dar mai apasat si cu mai cu zel... 

Sigur, expertii si ganditorii organizati in think tankurile romanesti s-ar putea sa nu fie de acord cu ce zic mai 
sus. Si le dau dreptate ca asta e posibil. Asteptam sa avem o polemica cu ei, la evenimentele organizate de 
aceste think tankuri... Asa functioneaza democratia. Prin dezbatere organizata in spatiul politic de organizatiile 
politice care au EXACT acesta functie: DE A NE ADUC IMPREUNA, CA SA DISCUTAM RATIONAL SI 
DOCUMENTAT SI LA OBIECT PROBLEME SI SOLUTII. NU A NE DEZBINA SI A NE ISTERIZA, 
DISTRAGAND ATENTIA DE LAACESTE PROBLEME SI SOLUTII. 

